สำหรับความหมายอื่น ดูที่ โรสแมรี (แก้ความกำกวม)

**โรสแมรี่ คาฮันดิง** (อังกฤษ: Rosemarie Cahanding) ชื่อเล่น โรส เกิดเมื่อวันที่ 17 กันยายน พ.ศ. 2519 เป็นศิลปินชาวไทย เจ้าของเพลงฮิต "ให้ทำอย่างไร"

ประวัติ
-------

**โรสแมรี่ คาฮันดิง** มีชื่อเล่นว่า โรส แต่ชื่อและแฟนเพลงจดจำเธอในชื่อ โรสแมรี่ เธอเป็นลูกครึ่งไทย-ฟิลิปปินส์ (บิดาเป็นคนฟิลิปปินส์ ส่วนมารดาเป็นคนไทย) เธอมีน้องชาย 1 คน เธอเป็นบุตรสาวคนแรก บิดาของโรสเป็นนักดนตรี โรสจึงชอบการร้องเพลงและเล่นดนตรี เครื่องดนตรีชิ้นแรกที่โรสได้เล่นคือ กีตาร์

### ก้าวสู่วงการ

เธอเข้าสู่วงการด้วยการออดิชั่นทางค่ายเพลงคีตา เรคคอร์ดส เพื่อเป็นหนึ่งในศิลปินวง ที-สเกิ๊ต ในขณะนั้นก็มี ทาทา ยัง ประกวดด้วย แต่เธอไม่ได้เป็นหนึ่งในศิลปินวงนั้น จากนั้นก็มีแมวมองมาติดต่อให้เล่นโฆษณา โอเลย์ และได้แสดงมิวสิควีดีโอเพลง "หลอกเด็ก" ของ ปัทมวรรณ เค้ามูลคดี ตอนอายุ 13 ปี และเธอยังเคยแสดงละครเรื่อง "แม่เลี้ยงต่างดาว" ทางช่อง 3 เมื่อปี 2537 หลังจากนั้นโรสก็ได้ไปเทสเสียง ในขณะนั้นทำให้เธอได้เป็นศิลปินในสังกัดแลมด้าทรี จัดจำหน่ายโดย ONPA ใช้ชื่อชุดว่า "ROSEMARIE (โรสแมรี่)" เปิดตัวด้วยเพลง "ให้ทำอย่างไร" ในขณะที่เพลงถูกปล่อยในฮอตเวฟ หรือคลื่นวิทยุต่างๆ จึงทำให้เพลงฮิตติดชาร์ตอันดับ 1 และทำให้โรสเป็นที่รู้จักกันในฐานะนักร้องหน้าใหม่

ต่อมาโรสแมรี่ได้มีอัลบั้มพิเศษร่วมกับนักร้องชื่อดัง เช่น พีรสันติ จวบสมัย สบชัย ไกรยูรเสน ฯลฯ กับค่าย XL Music Entertainment ชื่ออัลบั้มว่า "บทเพลงจากหัวใจ Love 1997" โรสแมรี่ได้ขับร้องเพลง "ใจเป็นของเธอ" ซึ่งเพลงนี้ก็ฮิตติดชาร์ตเช่นกัน

ต่อมาโรสแมรี่ได้ย้ายสังกัดไป จีเอ็มเอ็ม แกรมมี่ มีอัลบั้ม 1 ชุด ชื่อชุดว่า "Merry Rose" มีเพลงดังคือ เปล่ามีน้ำตา

ในปีพ.ศ. 2558 โรสแมรี่ ได้กลับมาอีกครั้ง เธอได้ขึ้นคอนเสิร์ต "90's Concert First Album กำเนิดอินดี้ รุ่นพี่ออกเทป" เมื่อวันที่ 10 ตุลาคม พ.ศ. 2558 ร่วมกับ โมเดิร์นด็อก, นครินทร์ กิ่งศักดิ์, P.O.P, Friday, Ford & friends, สุกัญญา มิเกล, อัยย์ พรรณี, บานาน่า โบ๊ท, The Must, จุ๊บ วุฒินันต์, อู๋ ธรรพ์ณธร เป็นต้น โดยเธอกลับมาหลังจากที่ห่างหายจากวงการเพลงไปถึง 15 ปี 

ด้านชีวิตส่วนตัว เธอเป็นซิงเกิ้ลมัม โดยมีบุตรชาย 1 คน คือ "น้องดาวเหนือ"

ปัจจุบันโรสแมรี่ผันตัวเองด้วยการลงทุนทำอาชีพเสริมด้วยการขายเครป ใช้ชื่อว่า ร้านเครปดาวเหนือ  ,

การศึกษา
--------

โรสแมรี่จบการศึกษาระดับประถมศึกษาที่โรงเรียนสาธรวิทยา ต่อระดับมัธยมศึกษาที่โรงเรียนพระแม่มารี และเคยศึกษาระดับปริญญาตรีที่ มหาวิทยาลัยกรุงเทพ แต่ไม่จบการศึกษา

ผลงาน
-----

### ผลงานเพลง

### ซิงเกิ้ล

* เพลง "ตราบ" ศิลปิน เยื้อง Gentleman (โรสแมรี่มีส่วนร่วมในการ Featuring) ปี 2558
* เพลง "ยิ่งนานยิ่งเข้าใจ" (ซิงเกิ้ลเดี่ยว) ปี 2561
* เพลง "ใช่ว่าไม่รัก" ศิลปิน กฤต กุญแจวิเศษ (โรสแมรี่มีส่วนร่วมในการ Featuring) ปี 2562

#### สตูลดิโออัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2540 | ***Punke Rose (อัลบั้ม EP. ก่อนออกอัลบั้มเต็ม)**** วางจำหน่าย: พ.ศ. 2540
* สังกัด: Onpa
* รูปแบบ: เทป
 | 1. "รักดีไม่รักดี"
2. "ให้ทำอย่างไร"
3. "บ้าบอคอแตก"
4. "เธอได้อะไร"
 |
| 2540 | ***ROSEMARIE (โรสเมรี่)**** วางจำหน่าย: 24 มิถุนายน พ.ศ. 2540
* สังกัด: Onpa
* รูปแบบ: ซีดี , เทป
 | 1. "ให้ทำอย่างไร"
2. "วันฟ้าหม่น"
3. "ร้ายนะ"
4. "เอาไปทิ้ง"
5. "เธอได้อะไร"
6. "บ้าบอคอแตก"
7. "เธอได้อะไร (special version)"
8. "อย่าพูดคำเสียใจ"
9. "ทำด้วยใจ"
10. "รักดีไม่รัก"
11. "ให้ทำอย่างไร (Special Version)"
12. "วันฟ้าหม่น (backing track)"
 |
| 2542 | ***Merry Rose**** วางจำหน่าย: 4 มีนาคม พ.ศ. 2542
* สังกัด: แกรมมี่ , จีนี่ เรคคอร์ด
* รูปแบบ: ซีดี , เทป
 | 1. ทำไม่ถูก
2. เปล่ามีน้ำตา
3. ดีกันนะ
4. อย่าให้ความหวัง
5. ไม่เคยจะรัก
6. รักเธอคนเดียว
7. ผิดใช่ไหม
8. กลัวไม่รัก
9. แน่นอนอยู่แล้ว
10. ขอให้มั่นใจ (ในเว็บ Gmember เป็นชื่อเพลง "อยากให้เธอมั่นใจ")
 |
|

### อัลบั้มพิเศษ

* อัลบั้ม "บทเพลงจากหัวใจ Love 1997" เพลงที่ขับร้อง ใจเป็นของเธอ (2540)
* อัลบั้ม "อัลเตอร์เฟสติวัล 2561" เพลงที่ขับร้อง ยิ่งนานยิ่งเข้าใจ (พ.ศ. 2561)

### ละครโทรทัศน์

* 2535 ละครเรื่อง แฝดอลเวง ทางช่อง 3
* 2537 ละครเรื่อง แม่เลี้ยงต่างดาว ทางช่อง 3
* 2541 ละครเรื่อง หัวใจทระนง ทางช่อง 5

### มิวสิควีดีโอ

* เพลง "คิดถึงเธอ" ของ แร็พเตอร์
* เพลง "หลอกเด็ก" ของ ยุ้ย ปัทมวรรณ เค้ามูลคดี

### คอนเสิร์ต

* คอนเสิร์ต "Concert Earthday โลกสวยด้วยมือเรา" ร่วมกับศิลปินสังกัดจีเอ็มเอ็ม แกรมมี่ (พ.ศ. 2542)
* คอนเสิร์ต "90's Concert First Album 'กำเนิดอินดี้ รุ่นพี่ออกเทป' "(วันที่แสดง: วันเสาร์ที่ 10 ตุลาคม 2558)

### ผลงานอื่นๆ

* ถ่ายโฆษณา โอเลย์
* ถ่ายแบบนิตยสาร

อ้างอิง
-------



1. ↑  โรสแมรี่ ชีวิต Single Mom และ ร้านเครปดาวเหนือ : สินเจริญ Bright Night 17/01/59
2. ↑  มรสุมชีวิต!...อดีตนักร้องดัง"โรสเมรี่" ขายเครปเลี้ยงครอบครัว [ ฉบับเต็ม Full HD  l ปากโป้ง l ช่อง 8]